Lav et referat af nedenstående tekst:

Tekst:
Syv landmænd bryder med Arla Syv lokale landmænd fra Hobro-egnen bryder fra nytår med mejerigiganten Arla, og skifter til den lille osteproducent Sædager Andelsmejeri fra Sønder Onsild. - Det har vi det rigtig godt med. Det viser at der stadig er nogen, der tror på os, og at der er nogen der synes, at små mejerier stadig har sin berettigelse, siger mejeribestyrer Bjarne Kristiansen. Udvider med 60 procent Med de syv nye leverandører kommer mejeriet op på i alt 19 mælkeproducenter. Det er en udvidelse på næsten 60 procent, og der er endda flere på venteliste, som hellere end gerne så deres mælk blive til ost i sønder Onsild. - Vi har været i stand til at give en fornuftig pris for mælken, siger Bjarne Kristiansen som bud på, hvad mejeriets popularitet skyldes. Pris og indflydelse er vigtig Det giver landmand Ron Arkesteijn, mejeribestyreren ret i. Han er en af de landmænd, der skifter fra Arla til Andelsmejeriet i Sønder Onsild. Han angiver også mejeriets størrelse som en væsentlig årsag til skiftet. - Arla kan være meget svær at overskue. Vi håber på at kunne få indflydelse på mejeriets gang, det er meget vigtigt for os, siger Ron Arkesteijn. Mælk skal bruges til Feta, der ikke må hedde Feta De syv nye mælkeproducenter, kommer til at levere i omegnen af ni millioner kilo mælk til Sædager Andelsmejeri. De skal primært bruges til mejeriets prisvindende Feta-ost, der om to uger ændrer White Cheese, på grund af Græsk eneret til navnet Feta.

Referat:
Mens mælkeproducenterne flygter fra mejerigiganten Arla, flokkes de om det lille nordjyske Sædager Andelsmejeri fra Himmerland.